OBRAZLOŽENJE UZ PRVE IZMJENE I DOPUNE

PRORAČUNA OPĆINE LIŽNJAN-LISIGNANO ZA 2021.G.

## I OPĆE NAPOMENE

U skladu s odredbama Zakona o proračunu (Narodne novine br. 87/08,136/12,15/15) koje se odnose na izradu proračuna, vlastitih procjena pojedinih prihoda i rashoda, objavljenih Uputa Ministarstva financija za izradu proračuna jedinica lokalne i područne (regionalne) samouprave za razdoblje od 2021. do 2023. godine, Općina Ližnjan – Lisignano je donesla Proračun za 2021. godinu i projekcije proračuna za 2022. i 2023. godinu ( Sl. novine Općine Ližnjan-Lisignano 9/2020)

Potom je, slijedom odredbi članka 46. Zakona o proračunu («Narodne novine» broj 87/08,136/12,15/15) Načelnik izvršio izmjene u Proračunu za 2021.godinu kroz Odluku o preraspodjeli sredstava planiranih u Proračunu Općine Ližnjan-Lisignano za 2021. godinu Klasa: 400-08/21-01/1, Urbroj:, 2168/03-01-21-1 od 1. travnja 2021.g., te Odluku od drugoj preraspodjeli sredstava planiranih u Proračunu Općine Ližnjan-Lisignano za 2021. godinu Klasa: 400-08/21-01/2, Urbroj:, 2168/03-01-21-1 od 20. svibnja 2021.g. Prema Zakonu o proračunu o donesenim odlukama o preraspodjeli sredstava načelnik izvješćuje predstavničko tijelo u polugodišnjim i godišnjim izvještajima, no u kratkim crtama, kroz navedene odluke donesene su preraspodjele rashodovnih stavki proračuna na način da su se umanjile određene stavke iz komunalnog programa izgradnje i održavanja, te se istovremeno uvećala stavka rashoda potrebnih sredstava za izgradnju novog dječjeg vrtića u Ližnjanu. Za dovršetak izgradnje su bili potrebni dodatni, zamjenski naknadni radovi o čemu je glavni nadzorni inženjer izvijestio općinu, te dostavio svoja izviješća u kojima je utvrdio da su zahtjevi izvođača prihvatljivi i opravdani u financijskom, tehničkom i tehnološkom smislu.

Kako je na koncu 2020.godine Općina ostvarila niži iznos viška prihoda u odnosu na izvorno procijenjeni iznos, kako se očekuje priljev značajnijeg iznosa po osnovi prihoda od komunalnog doprinosa; te kako je za preseljenje, zapošljavanje novih odgajatelja, te pokretanje rada u novom dječjem vrtiću u Ližnjanu bilo potrebno iznaći dodatna financijska sredstva, pristupilo se izradi ovih Prvih izmjena i dopuna proračuna za 2021.g.

Prijedlog Izmjena i dopuna proračuna Općine Ližnjan – Lisignano za 2021. godinu donosi se na isti način kao i sam Proračun, te sadrži slijedeće elemente:

- opći dio proračuna koji sadrži račun prihoda i rashoda i račun financiranja

- posebni dio proračuna koji se sastoji od plana rashoda i izdataka raspoređenih u programe koji se sastoje od aktivnosti i projekata

- plan razvojnih programa.

U Računu prihoda i rashoda planirani prihodi i primici iskazani su po prirodnim vrstama i izvorima financiranja, a rashodi i izdaci po ekonomskoj klasifikaciji usklađenoj s Računskim planom proračuna.

U Računu financiranja iskazani su primici od financijske imovine i zaduživanja, te izdaci za financijsku imovinu i otplatu kredita i zajmova.

Posebni dio proračuna sadrži rashode i izdatke raspoređene po programima, odnosno njihovim sastavnim dijelovima (aktivnosti, tekući i kapitalni projekti). Rashodi su iskazani prema ekonomskoj, funkcijskoj klasifikaciji i izvorima financiranja.

Planovi razvojnih programa predstavljaju strateško-planski dokument jedinice lokalne i područne (regionalne) samouprave stvarajući pretpostavku za povezivanje svih strateških dokumenata jedinice sa proračunskim planiranjem.

U dijelu koji se odnosi na proračunskog korisnika Dječji vrtić Bubamara Ližnjan – Lisignano, ovim Prvim izmjenama Proračuna za 2021.g. stavke se mijenjaju u skladu sa dostavljenim prijedlogom Prvih izmjena financijskog plana Dječjeg vrtića Bubamara Ližnjan. Ukupno se uvećavaju rashodi vrtića koji se podmiruju iz općinskog proračuna u iznosu od 162.376,00 kuna, te vlastita sredstva vrtića u iznosu od 31.701,00 kuna.

# 

# IZMJENE I DOPUNE PRORAČUNA

Ovim Prvim izmjenama i dopunama Proračuna za 2021.g. s projekcijama za 2022. i 2023.g., mijenjaju se planirane stavke za 2021. godinu, te se ukupni iznos planiranih raspoloživih prihoda i primitaka i rashoda i izdataka uključivo prenesena sredstva konsolidiranog proračuna za 2021.g. uvećavaju za ukupno 2.817.884,50 kuna.

**II Prihodi, primici i raspoloživa sredstva**

Raspoloživa sredstva prethodnih godina (višak prihoda/programski manjak) su usklađena s ostvarenim iznosom viška prihoda proračuna Općine Ližnjan – Lisignano na dan 31.12.2020.g. u iznosu od 7.191.518,09 kunu.

Prilikom izrade prijedloga proračuna za 2021.g. uvrštena je procjena konsolidiranog viška prihoda nad rashodima koji će preostati na 31.12.2020.godine u iznosu od 8.017.762,00 kuna, no obzirom na veći broj dovršenih i fakturiranih projekata do 31.12.2020.g., taj je višak u konačnici ostvaren u iznosu od 7.191.518,09 kuna, od čega se 7.185.026,09 kuna odnosi na općinu te 6.492,00 kune na proračunskog korisnika- Dječji vrtić Bubamara Ližnjan-Lisignano.

**Na stavkama prihoda mijenaju se planski iznosi na sljedećim skupinama:**

**Skupina 63 Pomoći iz inozemstva i od subjekata unutar općeg proračuna**:

* uvećava se iznos na stavci konta 633 pomoći proračunu iz drugih proračuna za 44.156 kuna a što se odnosi naočekivana sredstva iz proračuna Istarske županije za sufinanciranje i financiranje troškova provedbe lokalnih izbora u prvom i drugom krugu.
* uvećava se za 15.000 kuna iznos na stavci 638 Pomoći iz državnog proračuna temeljem prijenosa EU sredstava, obzirom na realizirana sredstva predujma za projekt izgradnje dječjeg vrtića.

**Skupina 65 Prihodi od upravnih i administrativnih pristojbi, pristojbi po posebnim propisima i naknade**:

* uvećavaju se procijenjena sredstva na stavci 652 Prihodi po posebnim propisima u iznosu od 72.971 kunu ( prihodi proračunskog korisnika u iznosu od 42.971 kuna, te vrijednost ošasne imovine u iznosu od 30.000 kuna)
* uvećavaju se planirana sredstva na stavci 653 komunalni doprinosi i naknade u iznosu od 2.275.001 kn a što se odnosi na očekivani značajniji iznos komunalnog doprinosa

**Skupina 66 Prihodi od prodaje proizvoda i robe te pruženih usluga i prihodi od donacija,** stavka se uvećava te se svodi na iznosod 1.207.000 kuna . Slijedom zakonskih odredbi članka 96. Zakona o vodnim uslugama (NN 66/19) te donesene Odluke općinskog vijeća, općina je sklopila Ugovor o prijenosu poslovnog udjela u društvu Luka Pula d.o.o. - temeljem kojeg je od Vodovoda Pula d.o.o. stekla udio u društvu Luka Pula d.o.o. u iznosu od 1.207.000 kuna, bez naknade. Navedena transakcija je neutralna po proračunski rezultat, evidentira se u proračunu i poslovnim knjigama istovremeno kao prihod od primljene kapitalne donacije i kao rashod za stjecanje poslovnog udjela. Transakcija se evidentira nakon upisa u odgovarajuće evidencije sudskog registra.

**Skupina 72 Prihodi od prodaje proizvedene dugotrajne imovine** - uvrštava se planska stavka Prihoda od prodaje postrojenja i opreme (722) u iznosu od 130.000,00 kuna budući se planira realizirati donacija ranije nabavljene opreme i uređaja koje je koristio Vlastiti pogon za obavljanje poslova održavanja javnih površina, groblja, zgrada i dr.- donirati će se tvrtki u vlasništvu Općine Ližnjan – Lisignano u vrijednosti te imovine od 130.000,00 kuna. Navedenu donaciju u naravi je također potrebno planirati u proračunu i iskazati u poslovnim knjigama, te se ista evidentira istovremeno kao prihod od „prodaje“ imovine i kao rashod za kapitalnu pomoć trgovačkom društvu.

U proračunskom dijelu Računa financiranja za 2021. godinu nema izmjena u dijelu proračunskih primitaka.

**III Rashodi i izdaci**

Prethodno planirani ukupni rashodi i izdaci u 2021. godini koji su iznosili 43.420.737,00 kuna uvećavaju se u ukupnom iznosu od 2.817.884,50 kuna, te je njihov novi uravnotežen iznos 46.238.621,50 kuna.

Izmjene i preraspodjele su raspoređene na stavkama rashoda za 2021. godinu u Posebnom dijelu proračuna kako slijedi:

* **U glavi 001 01 - Jedinstveni upravni odjel** ukupno se uvećavaju potrebna sredstva za 108.000 kuna te sevrše preraspodjele kako slijedi:
* u skupini 31 ( rashodi za zaposlene) smanjuju se sredstva ostalih rashoda za zaposlene za - 20.000 kn, uvećavaju se sredstva za bruto plaće za 24.000 te sredstva za doprinose za 6.000 kn zbog usklađenja osnovice za obračun plaće.
* u skupini 32 (materijalni rashodi) smanjuje se iznos na stavci 321 naknade troškova zaposlenima za 6.000, umanjuje se 16.000 kuna na stavci rashoda za materijal i energiju, te 10.000 na rashodima za usluge, jer se očekuje njihovo niže ostvarenje.
* u iznosu od 130.000 kuna u dijelu kapitalne aktivnosti nabave dugotrajne imovine uvrštava se stavka rashoda za kapitalnu donaciju trgovačkom društvu Ližnjan Brnestra d.o.o., u vlasništvu općine a za donaciju opreme.
* **U glavi 001 03 - Predstavničko tijelo**  ukupno se uvećavaju potrebna sredstva za 1.281.200 kuna te sevrše preraspodjele kako slijedi:
* uvrštava se stavka 532 Dionice i udjeli u glavnici trgovačkih društava u javnom sektoru u iznosu od 1.207.000 kn na ime evidentiranja stjecanja poslovnog udjela u tvrtki Luka Pula d.o.o. od tvrtke Vodovod Pula d.o.o.
* stavka 329 Ostali nespomenuti rashodi poslovanja ukupno se uvećava za 12.720 kuna - strukturno će biti potrebna veća sredstva za pokriće troškova naknada i provedbe lokalnih izbora dok će se troškovi za naknade članovima predstavničkog tijela uslijed zakonskih promjena dijelom smanjiti.
* uvrštava se nova stavka na aktivnosti Imovinsko pravni odnosi u iznosu od 61.480 kuna na ime isplate po Sporazumu sa građaninom za prethodno više plaćeno zemljište

* **U glavi 001 04 - Društvene djelatnost**i izvršene su preraspodjele stavki te je su ukupno uvećana potrebna sredstva za 375.077 kuna. Izmjene su vršene na stavkama kako slijedi:
* sredstva za rashode proračunskog korisnika Dječji vrtić Bubamara Ližnjan koji se financiraju iz proračuna općine uvećavaju se u iznosu od 162.376 kuna na ime rashoda za plaće, te naknade troškova zaposlenima. Prema dostavljenom prijedlogu Prvih izmjena financijskog plana dječjeg vrtića, za novu pedagošku godinu potrebno je provesti zapošljavanje četiri nove odgajateljice/odgajatelja.
* rashodi proračunskog korisnika koji se financiraju iz vlastitih sredstava i viška prihoda uvećavaju se za 31.701 kunu.
* sredstva za financiranje aktivnosti javnih potreba u sportu, za rad Sportske zajednice Općine Ližnjan-Lisignano, uvećavaju se za 10.000 kuna
* u dijelu programa Ostalih neprofitnih udruga, zajednica i ustanova - uvrštena je nova stavka u iznosu od 171.000 kuna na ime predložene kapitalne donacije župi u Ližnjanu za potrebe uređenja parkirališta.
* **U glavi 001 06 - Komunalne djelatnosti** izvršene su najveće i najznačajnije izmjene. Predlaže se ukupno uvećanje i preraspodjela stavki za 1.053.607,50 kunu. Izmjene i preraspodjele se vrše na stavkama kako slijedi:
* Ukupno smanjenje sredstava na aktivnosti A410014 održavanja nerazvrstanih cesta u iznosu od -59.750 kuna uz sljedeće promjene na pojedinačnim stavkama: smanjenje sredstava na stavci sanacija (asfaltiranje) makadamskih puteva u iznosu od -119.750 kuna te povećanje sredstava na stavci održavanja prometne signalizacije u iznosu od 60.000 kuna.
* Neutralne promjene na aktivnosti A410015 održavanje javnih površina u dijelu koje se odnosi na čišćenje javnih površina uz sljedeće promjene na pojedinačnim stavkama: smanjenje sredstava na stavci odvoz krupnog otpada za -25.000 kuna uz uvećanje stavke higijeničarskih usluga za 25.000 kn.
* U programu poslova održavanja komunalne infrastrukture u dijelu održavanja javnih površina i groblja a koji su povjereni tvrtki Ližnjan Brnestra ukupno se uvećavaju planirani rashodi u iznosu od 25.000 kuna

Uvrštava se preostala stavka aktivnosti općih troškova Vlastitog pogona u iznosu od 25.000 kuna na ime leasinga za teretno vozilo koje je koristio vlastiti pogon a u postupku je prijenos ugovornih obaveza na tvrtku Ližnjan Brnestra d.o.o.; rashodi su prefakturirani trgovačkom društvu.

* U Programu građenja i uređenja ostalih objekata (zgrade, poslovni objekti, vrtići, škole) za 15.000 kuna uvećava se stavka (prijevremene) otplate glavnice kredita za dječji vrtić
* U Programu građenja objekata i uređaja komunalne infrastrukture za 2021.g. predlaže se:
* Ukidanje stavke - izrada projektne dokumentacije za izgradnju „Nerazvrstanih cesta naselja Smiljevac-jug“ uz smanjenje iznosa od -77.000 kuna
* Na kapitalnom projektu prometnice do turističkih zona "Kuje 2" i "Kargadur" uvećavaju se ukupna potrebna sredstva za 1.190.777 kuna te se sredstva preraspoređuju na način da se za postupke izvlaštenja osigurava iznos od 3.700.000 kuna, za projektnu dokumentaciju 250.000 kuna te gradnju 2.858.270 kuna.
* U u programu izgradnje Javnih površina izdvaja se u zaseban kapitalni projekt K520029 Uređenje Ribarske staze u uvali Kuje u iznosu od 750.000 kuna a koji se financira europskim sredstvima, ukida se stavka u iznosu od 34.000 kuna koja se odnosi na projektnu dokumentaciju za izgradnju komunalne lučice u uvali Kuje
* Smanjuju se za -60.000 kuna potrebna sredstva rashoda za stavku kapitalnog projekta K520027 Projekt izgradnje reciklažnog dvorišta u Šišanu.
* Sredstva rashoda za Projekt uspostave i uređenja staze Sv. Stipana u naselju Šišan uvećavaju se za 6.250 kuna.
* U programu prostorno planiranje i zaštita okoliša, aktivnosti prostornog planiranja, uvećavaju se potrebna sredstva za 47.337,50 kuna. Povećanje se odnosi na usluge izrade baze prostornih i neprostornih podataka općine Ližnjan

**Prve izmjene i dopune stavaka iz Posebnog dijela Proračuna za 2021.g. dodatno su i detaljno obrazložena kroz predložene izmjene i dopune programa građenja objekata i uređaja komunalne infrastrukture za 2021.g. , izmjene i dopune programa održavanja objekata i uređaja komunalne infrastrukture za 2021.g. , izmjene i dopune društvenog programa za 2021.g.**

U Ližnjanu, 25.6.2021.g.