Temeljem članka 19. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15, 123/17, 98/19 i 144/20), članka 35. Statuta Općine Ližnjan-Lisignano („Službene novine Općine Ližnjan-Lisignano“ broj 2/21), Općinsko vijeće Općine Ližnjan-Lisignano na sjednici održanoj 25. lipnja 2021. godine, donosi

**PRVE**

**IZMJENE I DOPUNE**

**DRUŠTVENOG PROGRAMA OPĆINE LIŽNJAN-LISIGNANO**

**ZA 2021.GODINU**

Članak 1.

Društveni program obuhvaća:

1. Program javnih potreba u predškolskom odgoju
2. Program javnih potreba u školstvu
3. Program javnih potreba u kulturi
4. Program javnih potreba u sportu
5. Programe neprofitnih organizacija, stranaka i ustanova

Program je usvojen na sjednici Općinskog vijeća održanoj dana 17. prosinca 2020. godine, a objavljen je u Službenim novinama Općine Ližnjan-Lisignano broj 9/20 i isti je iznosio **4.401.192,00 kuna** kune.

Članak 2.

Tijekom proračunske godine izvršenje pojedinih sastavnica Društvenog Programa ukazuju na potrebu izmjena prvotnog plana u cilju uravnoteženja dosadašnjeg izvršenja, kako samih programa tako i sredstava potrebnih za njihovo izvršenje. Početkom mjeseca rujna tekuće godine započinje s radom na nova zgrada dječjeg vrtića u naselju Ližnjan, u kojoj su se stvorili uvjeti za pružanjem usluga brige i skrbi djece jasličkog uzrasta te mješovitih grupa. Kako bi se ista usluga pružila građanima Općine Ližnjan-Lisignano potrebno je osigurati i nove djelatnike koji će obavljati poslove, a sve sukladno Pedagoškom standardu u predškolskom odgoju. U ovom trenutku potrebno je stvoriti materijalne uvjete za zapošljavanje 4 nova odgojitelja, stoga je potrebno revidirati pojedine sastavnice predškolskog programa te iste prilagoditi novonastalim okolnostima i to kako slijedi:

* U glavi 1. **PROGRAM JAVNIH POTREBA U PREDŠKOLSKOM ODGOJU**

**Članak 2. koji glasi:**

„Članak 2.

Predškolski odgoj je djelatnost od osobitog značaja i društvenog interesa. Pretežno je regulirana Zakonom o predškolskom odgoju i obrazovanju („Narodne novine” broj 10/97, 107/07, 94/13 i 98/19) te obuhvaća programe odgoja, obrazovanja, zdravstvene zaštite, prehrane i socijalne skrbi koja se ostvaruje u dječjim vrtićima, sukladno zakonu.

Za ostvarenje Programa javnih potreba u predškolskom odgoju u Općini Ližnjan-Lisignano za 2021. godinu kroz proračun se osiguravaju sredstva u visini od **2.872.292,00 kn te se isti**  provodi kroz:

**1.1. Predškolsku ustanovu Dječji vrtići „Bubamara” Ližnjan-Scuole dell’ infanzia „Coccinella” Lisignano**, čiji je osnivač Općina Ližnjan-Lisignano.

1.1.1. Općinskim Proračunom za 2021. godinu osigurava se **1.416.775,00** **kn** za sljedeće programske izdatke:

a) Izdaci za plaće i ostale rashode za djelatnike DV Bubamara 1.170.523,00 kuna

b) Izdaci za materijalne rashode 229.769,00 kuna te

c) Za nabavu dugotrajne imovine 16.483,00 kuna.

Sukladno obvezujućim uputama za izradu proračuna JLP(R)S-a, u proračun se obavezno uvrštavaju i rashodi pod:

1.1.2. Dječji vrtići „Bubamara” – financiranje iz vlastitih prihoda u iznosu od **355.517,00** kuna te je za isti iznos u proračun uvrštena i stavka vlastitih prihoda dječjeg vrtića „Bubamara”.

Navedeni izdaci detaljno su razrađeni u posebnom dijelu proračuna za 2021.godinu.”

**Mijenja se**

na način da se u stavku 2. brojka „2.872.292,00“ **zamjenjuje** **brojkom** **3.066.369,00** te se u točki **1.1.1.** brojka „1.416.775,00“ **zamjenjuje brojkom 1.579.151,00** što predstavlja indeksno povećanje u visini od 11,46% u odnosu na prvotni plan. .

**Nadalje**

u alinejama a), b), brojčani se izričaj zamjenjuje novim brojkama kako slijedi;

**a)** **1.327.899,00** što predstavlja indeksno povećanje u visini od 13,44% u odnosu na prvotni plan.

**b) 234.769,00** što predstavlja indeksno povećanje u visini od 2,18% u odnosu na prvotni plan

U točki 1.1.2.brojka „355.517,00“ **zamjenjuje se** brojem **387.218,00** što predstavlja indeksno povećanje od 8,92% u odnosu na prvotni plan. .

**U konačnici novi članak 2. glasi:**

Članak 2.

Predškolski odgoj je djelatnost od osobitog značaja i društvenog interesa. Pretežno je regulirana Zakonom o predškolskom odgoju i obrazovanju (NN 10/97, 107/07, 94/13, 98/19) te obuhvaća programe odgoja, obrazovanja, zdravstvene zaštite, prehrane i socijalne skrbi koja se ostvaruje u dječjim vrtićima, sukladno zakonu.

Za ostvarenje Programa javnih potreba u predškolskom odgoju u Općini Ližnjan-Lisignano za 2021. godinu, kroz proračun se osiguravaju sredstva u visini od **3.066.369,00 kn te se isti**  provodi kroz:

**1.1. Predškolsku ustanovu Dječji vrtići „Bubamara” Ližnjan-Scuole dell’ infanzia „Coccinella” Lisignano** čiji je osnivač Općina Ližnjan-Lisignano.

1.1.1. Općinskim Proračunom za 2021. godinu osigurava se **1.579.151,00 kn** za sljedeće programske izdatke:

a) Izdaci za plaće i ostale rashode za djelatnike DV Bubamara 1.327.899,00kuna

b) Izdaci za materijalne rashode 234.769,00 kuna te

c) Za nabavu dugotrajne imovine 16.483,00 kuna.

Sukladno obvezujućim uputama za izradu proračuna JLP(R)S-a, u proračun se obavezno uvrštavaju i rashodi pod:

1.1.2. Dječji vrtići „Bubamara” – financiranje iz vlastitih prihoda u iznosu od **387.218,00**  kuna te je za isti iznos u proračun uvrštena i stavka vlastitih prihoda dječjeg vrtića „Bubamara”.

Navedeni su izdaci detaljno razrađeni u posebnom dijelu proračuna za 2021.godinu.”

Članak 3.

U glavi 4. članku 5. koji glasi:

**„4. PROGRAM JAVNIH POTREBA U SPORTU**

Članak 5.

Sukladno Zakonu o sportu („Narodne novine” broj 71/06, 150/08, 124/10, 124/11, 86/12, 94/13, 85/15, 19/16-ispravak), sredstva kojima jedinice lokalne i područne (regionalne) samouprave pomažu obavljanje sportskih djelatnosti, između ostalih, čine prihode i osnovu financiranja sporta.

U članku 76. navedenog zakona detaljno su nabrojani programi, odnosno aktivnosti, poslovi i djelatnosti od značaja za jedinice lokalne i područne (regionalne) samouprave za koje se sredstva osiguravaju u proračunu, a vezano za javne potrebe u sportu i to su:

1. poticanje i promicanje sporta,

2. provođenje sportskih aktivnosti djece, mladeži i studenata,

3. djelovanje sportskih udruga, sportskih zajednica i saveza,

4. sportska priprema, domaća i međunarodna natjecanja te opća i posebna zdravstvena zaštita sportaša,

5. zapošljavanje osoba za obavljanje stručnih poslova u sportu,

6. sportsko-rekreacijske aktivnosti građana,

7. sportske aktivnosti osoba s teškoćama u razvoju i osoba s invaliditetom,

8. planiranje, izgradnja, održavanje i korištenje sportskih građevina značajnih za JL(R)S,

9. provođenje i financiranje znanstvenih i razvojnih projekata, elaborata i studija u funkciji razvoja sporta.

Ukupna sredstva za Program javnih potreba u sportu za 2021. godinu iznose **535.500,00 kn**. Sredstva u iznosu od 535.500,00 kn namijenjena su financiranju programa i projekata udruga i drugih organizacija civilnog društva u prioritetnom području sport te će se navedena sredstva transferirati sportskoj zajednici, kako bi sukladno zakonskim propisima, temeljem raspisanog i provedenog javnog natječaja, ista bila dodijeljena krajnjim korisnicima (prijaviteljima na javni natječaj), na temelju zaključenih ugovora o financiranju i ugovorenom modelu plaćanja.”

u stavku 2. brojka 535.500,00 **zamjenjuje se brojem 545.500,00** što predstavlja indeksno povećanje u visini od 1,87% u odnosu na prvotni plan. Nominalno povećanje od 10.000,00 kn namijenjeno je za administrativni rad Sportske Zajednice Općine Ližnjan- SZOL.

Tako da izmijenjeni članak 5. u konačnici glasi:

Članak 5.

Sukladno Zakonu o sportu („Narodne novine” broj 71/06, 150/08, 124/10, 124/11, 86/12, 94/13, 85/15, 19/16-ispravak), sredstva kojima jedinice lokalne i područne (regionalne) samouprave pomažu obavljanje sportskih djelatnosti, između ostalih čine prihode i osnovu financiranja sporta.

U članku 76. navedenog zakona detaljno su nabrojani programi, odnosno aktivnosti, poslovi i djelatnosti od značaja za jedinice lokalne i područne (regionalne) samouprave za koje se sredstva osiguravaju u proračunu, a vezano za javne potrebe u sportu i to su:

1. poticanje i promicanje sporta,

2. provođenje sportskih aktivnosti djece, mladeži i studenata,

3. djelovanje sportskih udruga, sportskih zajednica i saveza,

4. sportska priprema, domaća i međunarodna natjecanja te opća i posebna zdravstvena zaštita sportaša,

5. zapošljavanje osoba za obavljanje stručnih poslova u sportu,

6. sportsko-rekreacijske aktivnosti građana,

7. sportske aktivnosti osoba s teškoćama u razvoju i osoba s invaliditetom,

8. planiranje, izgradnja, održavanje i korištenje sportskih građevina značajnih za JL(R)S,

9. provođenje i financiranje znanstvenih i razvojnih projekata, elaborata i studija u funkciji razvoja sporta.

Ukupna sredstva za Program javnih potreba u sportu za 2021. godinu iznose **545.500,00 kn**. Sredstva u iznosu od 545.500,00 kn namijenjena su financiranju programa i projekata udruga i drugih organizacija civilnog društva u prioritetnom području sport te će se navedena sredstva transferirati sportskoj zajednici, kako bi sukladno zakonskim propisima, temeljem raspisanog i provedenog javnog natječaja, ista bila dodijeljena krajnjim korisnicima (prijaviteljima na javni natječaj), na temelju zaključenih ugovora o financiranju i ugovorenom modelu plaćanja.”

Članak 4.

U glavi 5., članak 6. koji glasi:

**„5. PROGRAM OSTALIH NEPROFITNIH ORGANIZACIJA, ZAJEDNICA I USTANOVA (RAZVOJ CIVILNOG DRUŠTVA)**

Članak 6.

Zakonom o lokalnoj i područnoj (regionalnoj) samoupravi utvrđena je obaveza jedinica lokalne i područne (regionalne) samouprave za zadovoljavanjem potreba građana od lokalnog značaja u pojedinim djelatnostima.

Programom javnih potreba neprofitnih organizacija, zajednica i ustanova u prioritetnom području razvoj civilnog društva u 2021. godini osiguravaju se sredstva u ukupnom iznosu od **127.400,00 kuna.**

Od ukupno predviđenih sredstava, iznos od 10.000,00 kuna namijenjen je Zakladi za poticanje partnerstva i razvoja civilnog društva i realizaciju natječaja za male projekte „Mali projekti za bolje sutra”, a temeljem Sporazuma o partnerstvu Klasa: 023-01/11-01/362 Urbroj: 15-11-1 od dana 12.12.2011. godine.

Iznos od 60.000,00 kuna predviđen je za rad Zajednice Talijana Šišan - Comunità degli Italiani di Sissano, s kojom će se zaključiti ugovor o izravnoj dodjeli sredstava, sukladno temeljnim aktima Općine Ližnjan-Lisignano, odnosno sukladno Statutu Općine Ližnjan-Lisignano („Službene novine Općine Ližnjan-Lisignano” broj 05/09, 01/13, 2A/17, 5/19, 6/19) i Pravilniku o financiranju javnih potreba Općine Ližnjan-Lisignano („Službene novine Općine Ližnjan-Lisignano” broj 2A/2017. - drugi dio).

Iznos od 5.000,00 kuna, temeljem Sporazuma o suradnji koji je zaključen između dvojezičnih gradova i općina na području Istarske Županije tijekom mjeseca listopada i studenog tekuće godine, a namijenjeni su promicanju dvojezičnosti i očuvanju talijanskog jezika na području Istarske Županije.

Iznos od 30.000,00 kuna namijenjen je za rad župnih ureda na području Općine Ližnjan-Lisignano, sukladno posebnom propisu, odnosno Zakonu o pravnom položaju vjerskih zajednica („Narodne Novine” broj 83/02,73/13).

Financijska sredstva u iznosu od 22.400,00 kuna dodijelit će se programima/projektima/aktivnostima udruga i drugih organizacija civilnog društva iz prioritetnog područja za razvoj civilnog društva, temeljem raspisanog javnog poziva za financiranje programa/projekata koje provode udruge u 2021. godini. S korisnicima čiji prijavljeni projekti/programi budu izabrani za financiranje na javnom natječaju zaključit će se ugovor o financiranju te će im se odobrena financijska sredstva za provedbu projekta/programa isplaćivati sukladno ugovorenom modelu isplate.”

**Mijenja** se na način da se u stavku 2. brojka 127.400,00 **zamjenjuje brojkom 298.400,00** te u stavku 6. brojka 30.000,00 **zamjenjuje brojkom** **201.000,00**, što predstavlja indeksno povećanje u visini od 570,00% u odnosu na prvotni plan. Nominalno povećanje od 171.000,00 kn predstavlja donaciju župnom uredu Ližnjan za rješavanje problema parkiranja kod župnog dvora.

**tako da članak 6. u konačnici glasi:**

Članak 6.

Zakonom o lokalnoj i područnoj (regionalnoj) samoupravi utvrđena je obveza jedinica lokalne i područne (regionalne) samouprave za zadovoljavanjem potreba građana od lokalnog značaja u pojedinim djelatnostima.

Programom javnih potreba neprofitnih organizacija, zajednica i ustanova u prioritetnom području razvoj civilnog društva u 2021. godini osiguravaju se sredstva u ukupnom iznosu od **298.400,00 kuna.**

Od ukupno predviđenih sredstava, iznos od 10.000,00 kuna namijenjen je Zakladi za poticanje partnerstva i razvoja civilnog društva i realizaciju natječaja za male projekte „Mali projekti za bolje sutra” temeljem Sporazuma o partnerstvu Klasa: 023-01/11-01/362 Urbroj: 15-11-1 od dana 12.prosinca 2011. godine.

Iznos od 60.000,00 kuna predviđen je za rad Zajednice Talijana Šišan - Comunità degli Italiani di Sissano, s kojom će se zaključiti ugovor o izravnoj dodjeli sredstava, sukladno temeljnim aktima Općine Ližnjan-Lisignano, odnosno sukladno Statutu Općine Ližnjan-Lisignano („Službene novine Općine Ližnjan-Lisignano” broj 05/09, 01/13, 2A/17, 5/19, 6/19) i Pravilniku o financiranju javnih potreba Općine Ližnjan-Lisignano („Službene novine Općine Ližnjan-Lisignano” broj 2A/2017. - drugi dio).

Iznos od 5.000,00 kuna, temeljem Sporazuma o suradnji koji je zaključen između dvojezičnih gradova i općina na području Istarske Županije tijekom mjeseca listopada i studenog tekuće godine, a namijenjeni su promicanju dvojezičnosti i očuvanju talijanskog jezika na području Istarske Županije.

Iznos od 201.000,00 kuna namijenjen je za rad župnih ureda na području Općine Ližnjan-Lisignano, sukladno posebnom propisu, odnosno Zakonu o pravnom položaju vjerskih zajednica („Narodne Novine” broj 83/02,73/13).

Financijska sredstva u iznosu od 22.400,00 kuna dodijelit će se programima/projektima/aktivnostima udruga i drugih organizacija civilnog društva iz prioritetnog područja razvoj civilnog društva, temeljem raspisanog javnog poziva za financiranje programa/projekata koje provode udruge u 2021. godini. S korisnicima čiji prijavljeni projekti/programi budu izabrani za financiranje na javnom natječaju, zaključit će se ugovor o financiranju te će im se odobrena financijska sredstva za provedbu projekta/programa isplaćivati sukladno ugovorenom modelu isplate.

Članak 5.

U članku 1. koji glasi:

„Članak 1.

Društveni program Općine Ližnjan-Lisignano sadrži programe javnih potreba u društvenim djelatnostima. Za ostvarenje Društvenog programa u 2021. godini Proračunom Općine Ližnjan-Lisignano osigurat će se **4.401.192,00 kuna**.

Utvrđivanje javnih potreba i pojedinačnih programa utvrđuje se u skladu s odredbama posebnih zakona, navedenih u pojedinim programima, kojima se uređuje obavljanje navedenih djelatnosti.

Društveni program obuhvaća:

1. Program javnih potreba u predškolskom odgoju
2. Program javnih potreba u školstvu
3. Program javnih potreba u kulturi
4. Program javnih potreba u sportu
5. Programe neprofitnih organizacija, stranaka i ustanova

**mijenja se** tako da se u stavku 1. brojka 4.401.192,00 briše i **zamjenjuje** brojem **4.776.269,00**

te izmjenjeni Članak 1., u konačnici glasi:

Članak 1.

Društveni program Općine Ližnjan-Lisignano sadrži programe javnih potreba u društvenim djelatnostima. Za ostvarenje Društvenog programa u 2021. godini Proračunom Općine Ližnjan-Lisignano osigurat će se **4.776.269,00 kuna**.

Utvrđivanje javnih potreba i pojedinačnih programa utvrđuje se u skladu s odredbama posebnih zakona, navedenih u pojedinim programima, kojima se uređuje obavljanje navedenih djelatnosti.

Društveni program obuhvaća:

1. Program javnih potreba u predškolskom odgoju
2. Program javnih potreba u školstvu
3. Program javnih potreba u kulturi
4. Program javnih potreba u sportu
5. Programe neprofitnih organizacija, stranaka i ustanova

Članak 6.

Potrebiti iznos za ostvarenja Društvenog programa po predloženim izmjenama i dopunama u ovom trenutku na godišnjoj razini iznosi **4.776.269,00 kuna**, što predstavlja **nominalno povećanje od** **375.077,00** kuna u odnosu na prvotni plan Sredstva su osigurana u proračunu uravnoteženjem proračunskih stavki, što je u okviru zakonom utvrđenih kriterija.

Članak 7.

Ostale odredbe Društvenog Programa Općine Ližnjan-Lisignano za 2021. godinu u ovom trenutku ostaju neizmijenjene sukladno planu.

Članak 8.

Ove izmjene i dopune Društvenog Programa stupaju na snagu osmog dana od dana objave u „Službenim novinama Općine Ližnjan-Lisignano“.

KLASA: 550-06/21-01/2

URBROJ: 2168/03-01-21-1

Ližnjan, 25.06.2021. godine

OPĆINSKO VIJEĆE OPĆINE LIŽNJAN-LISIGNANO

PREDSJEDNIK

**Saša Škrinjar**

**O B R A Z L O Ž E NJ E**

Osnova donošenja prvih izmjena i dopuna Društvenog programa Općine Ližnjan za 2021. godinu temelji se na članku 19. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15,123/17,96/19 ), članka 6. Zakona o socijalnoj skrbi („Narodne novine“ broj 157/13, 152/14, 99/15, 16/17, 130/17, 98/19, 144/20) te odredbi članka 35., Statuta Općine Ližnjan-Lisignano „Službene novine Općine Ližnjan-Lisignano“ 02/21) te organskih Zakona kojima se uređuju pojedine sastavnice Društvenog Programa. Početkom mjeseca rujna tekuće godine započinje s radom nova zgrada dječjeg vrtića u naselju Ližnjan, u kojoj su se stvorili uvjeti za pružanjem usluga brige i skrbi djece jasličkog uzrasta te mješovitih grupa. Kako bi se ista usluga pružila građanima Općine Ližnjan-Lisignano potrebno je osigurati i nove djelatnike koji će obavljati poslove, a sve sukladno Pedagoškom standardu u predškolskom odgoju. U ovom trenutku potrebno je stvoriti materijalne uvjete za zapošljavanje 4 nova odgojitelja, isto tako DV Bubamara po stvaranju materijalnih pretpostavki treba stvoriti i normativne osnove za prijem djelatnika. U programu Sporta nominalno povećanje od 10.000,00 kn namijenjeno je za administrativni rad Sportske Zajednice Općine Ližnjan- SZOL. Sredstva namijenjena doniranju Župnog ureda u Ližnjanu odnose se na rješavanje dugogodišnjeg problema parkiranja pred crkvenim dobrom.